Diari Oficial de la Generalitat Valenciana


Sumari del DOGV 5051, del 18-07-2005 (2005/7795)

RESOLUCIÓ número 642 de data 28 de juny de 2005, de la Universitat Miguel Hernández d'Elx, per la qual es convoca concurs de mèrits per a la provisió d'un lloc de treball de grup A, administració general, escala tècnica superior d'administració, denominació tècnic d'administració.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5051

Data del DOGV
:   18-07-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/7795


Data del document
:   28-06-2005

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * universitat
    * concurs administratiu
    * professió administrativa

RESOLUCIÓ número 642 de data 28 de juny de 2005, de la Universitat Miguel Hernández d'Elx, per la qual es convoca concurs de mèrits per a la provisió d'un lloc de treball de grup A, administració general, escala tècnica superior d'administració, denominació tècnic d'administració. [2005/S7795]
  
Com que es troba vacant lloc de treball de naturalesa funcionarial indicat en l'annex I, dotat pressupostàriament, i inclòs en la Relació de Llocs de Treball del Personal d'Administració i Servicis d'esta Universitat Miguel Hernández d'Elx,
  
D'acord amb el que establix l'article 66 dels Estatuts d'esta Universitat, i l'article 19, del Decret 33/1999, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana
  
Este Rectorat resol convocar concurs específic de mèrits per a proveir el lloc de treball que es relaciona en l'annex I, d'acord amb les següents
  
Bases de la convocatòria
  
1. Requisits dels aspirants
  
1.1 Podran prendre part en el present concurs els funcionaris de carrera de la Universitat Miguel Hernández, els funcionaris de carrera d'altres universitats de la Comunitat Valenciana i de qualsevol altra administració pública, sempre que complisquen els requisits que s'indiquen en l'annex I en la data de finalització del termini de presentació de sol·licituds de participació, qualsevol que siga la seua situació administrativa, excepte el suspens en ferm, mentre dure la suspensió, i l'excedent voluntari per interés particular durant el termini legal obligatori de permanència en la dita situació.
  
2. Vacants
  
El lloc vacant que es convoca a concurs de mèrits, i les seues característiques, és el que es relaciona en l'annex I de la present convocatòria
  
3. Sol·licituds
  
3.1 Els que desitgen prendre part en el concurs hauran de fer-ho constar en instància, que serà facilitada gratuïtament en el Servici de Recursos Humans (edifici Helike) i en els Centres de Gestió de Campus d'esta Universitat, que es dirigirà al Rector de la Universitat Miguel Hernández d'Elx, i que es presentarà en el Registre General de la Universitat i en els Registres Auxiliars dels Centres de Gestió de Campus, en el termini de 20 dies hàbils comptats a partir del següent al de la publicació d'esta convocatòria en el Diari Oficial de la Generalitat Valenciana. Es podran emprar els vies establits en l'article 38.4 de la Llei 30/1992, de 26 de novembre.
  
Les instàncies presentades en les oficines de correus es presentaran en sobre obert perquè l'empleat estampe el segell de les dates en la part superior esquerra d'estes, i haurà de figurar amb claredat el nom de l'oficina i la data, i es remetran a l'adreça següent: Universitat Miguel Hernández d'Elx, Registre General, Av. de la Universitat s/n, 03613, Elx, Alacant
  
3.2 A la sol·licitud s'unirà la documentació següent:
  
a) Una fotocòpia del document nacional d'identitat
  
b) Documentació fefaent acreditativa dels mèrits que al·leguen cada u dels aspirants
  
c) Resguard d'haver abonat els drets de participació en convocatòria
  
3.3 La justificació de les circumstàncies personals i administratives del concursant, així com la seua situació i antiguitat, ha d'efectuar-se per mitjà de certificats, que hauran de ser expedides per la unitat a què corresponga la gestió del personal de la universitat o administració en què preste servicis el funcionari o que haguera tingut el seu últim destí.
  
Les titulacions acadèmiques hauran de justificar-se per mitjà de títols originals o certificats expedits, bé pels centres oficials on s'hagen superat els corresponents estudis, bé pels propis òrgans gestors de personal al·ludits en l'anterior apartat.
  
També haurà d'acreditar-se, documentalment, els mèrits que els interessats al·leguen com a determinants de la seua idoneïtat.
  
Els que participen en el concurs trobant-se en situació de suspensos, hauran d'aportar certificat oficial en què conste la data de compliment de la sanció; i, per al cas de l'excedent voluntari per interés particular, certificat de les dates per la qual la dita excedència ha sigut sol·licitada.
  
Les dades relatives a les circumstàncies personals i administratives dels concursants, així com els concernents als mèrits que al·leguen, hauran d'acreditar-se degudament i han de ser els que en efecte corresponguen a la data de la terminació de presentació de sol·licituds de participació.
  
La indicada data servirà de referència per a efectuar els còmputs que hagen de realitzar-se, però no justificarà, en cap cas, l'adjudicació de les places a qui amb posterioritat a ella haguera quedat en situació de suspens o haguera deixat de reunir els requisits exigits, quant a cos o escala, per a accedir al lloc sol·licitat. En tals supòsits, els concursants vénen obligats a manifestar per escrit els impediments en qüestió.
  
3.4 Els drets de participació en convocatòria seran de 20 euros i s'ingressaren en el compte corrent <> de qualsevol de les següents entitats bancàries:
  
- Caixa d'Estalvis del Mediterrani (CAM): 8188-0894-45-2646187417
  
- Bancaixa: 4384-3698-10-9653203274
  
El pagament de la taxa es justificarà amb la impressió del segell de l'entitat bancària on s'haja efectuat l'ingrés o resguard original d'haver-hi abonat els drets d'examen, havent de fer constar, en este, nom, cognoms i concepte.
  
El pagament de la taxa podrà fer-se efectiu a través de la pàgina web: www.umh.es/rebuts.
  
D'utilitzar-se esta via, l'acreditació del pagament es realitzarà presentant el justificant en què conste el codi d'autorització, i la referència de la convocatòria per la qual es realitza el mateix, o per mitjà del rebut degudament segellat pel banc.
  
3.5 En cap cas el tràmit de pagament en l'oficina bancària serà substitutiu del citat tràmit de presentació, en temps i forma, de l'imprés de la sol·licitud davant de l'òrgan expressat anteriorment, o del justificant en què conste el codi de l'autorització.
  
3.6 Els mers errors de fet que de la sol·licitud pogueren corregir-se com tals, podran esmenar-se en qualsevol moment, d'ofici o a petició de l'interessat.
  
3.7 Les dades de caràcter personal aportats pels aspirants quedaran inclosos en un fitxer automatitzat d'esta Universitat, comprometent-se a no fer un ús distint dels mateixos.
  
La Universitat Miguel Hernández d'Elx informa així mateix, sobre la possibilitat d'exercir els drets d'accés, rectificació, cancel·lació i, si és procedent, d'oposició, que preveu l'article 5 de la Llei Orgànica 15/1999, de 13 de desembre, de Protecció de Dades; que han de ser exercits per escrit davant del gerent de la Universitat.
  
4. Admissió d'aspirants
  
4.1 Expirat el termini de presentació d'instàncies, prèvia verificació del compliment de tots els requisits de participació assenyalats en esta convocatòria, el Rector dictarà resolució que contindrà relació provisional d'admesos i exclosos. Necessàriament en la dita relació hauran de constar els cognoms, nom i document nacional d'identitat de tots els aspirants i motius d'exclusió si és procedent.
  
4.2 Els aspirants o les aspirants exclosos podran, en el termini de 10 dies hàbils, comptats a partir del següent a la publicació de la llista provisional d'admesos i exclosos, d'acord amb el que establix l'article 71 de la Llei de Règim Jurídic de les Administracions Públiques i del Procediment Administratiu Comú, esmenar el defecte que haja motivat la seua exclusió, o realitzar les al·legacions que consideren oportunes.
  
4.3 Transcorregut el termini de 10 dies, esmenats els defectes si corresponguera, i vistes les al·legacions que corresponguen, es dictarà una resolució que contindrà la relació definitiva d'admesos i exclosos.
  
4.4 Seran causes d'exclusió, a més de l'incompliment del que estabix estes bases, no abonar, en termini, les taxes de participació, així com, la no presentació de fotocòpia de document nacional d'identitat vigent i l'omissió de la firma en la sol·licitud.
  
4.5 Les resolucions abans referenciades es publicaran en els taulers d'anuncis del Registre General de la Universitat i en els registres auxiliars dels centres de Gestió de Campus d'esta Universitat Miguel Hernández d'Elx
  
5. Barem
  
La valoració dels mèrits per a l'adjudicació de la plaça s'efectuarà d'acord amb el barem establit en l'annex II d'esta convocatòria.
  
6. Comissió avaluadora
  
Els mèrits seran valorats per una comissió integrada per cinc membres que hauran de pertànyer a cossos o escales de grup de titulació igual o superior a l'exigit per als llocs convocats.
  
Els membres de la comissió de valoració seran nomenats pel rector, per mitjà de resolució que es farà pública en el Registre General de la Universitat i en els registres auxiliars dels Centres de Gestió de Campus
  
La comissió de valoració estarà formada per:
  
- President: el rector o persona en qui delegue.
  
- Tres vocals: designats pel Rector, d'igual o superior grup de titulació, un dels quals actuarà de secretari.
  
 - Un vocal: designat pel Rector a proposta de la Junta de Personal d'Administració i Servicis de la Universitat Miguel Hernández, d'Elx.
  
Així mateix, es designaran els suplents de cada u dels membres de la comissió de valoració.
  
El seu funcionament s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra els actes de la comissió, els interessats podran interposar el recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, en el termini d'un mes, comptat des de l'endemà de la seua publicació, o recepció de la notificació, si és procedent, o de tres mesos si no hi ha acte exprés. El recurs podrà interposar-se davant de l'òrgan que va dictar l'acte que s'impugna o davant del Rector, com a òrgan competent per a resoldre-ho.
  
7. Poposta d'adjudicació
  
La comissió corresponent elevarà el rector la corresponent proposta per a l'adjudicació de la plaça, d'acord amb les avaluacions que consten en acta alçada a l'efecte, i aprovada en la mateixa sessió, i en orde de major a menor puntuació; tot això sense perjuí del que s'establix en els següents apartats.
  
El resultat de la dita avaluació i adjudicació provisionals es reflectirà en una relació comprensiva de la totalitat del personal concursant, ordenada de major a menor puntuació total, amb indicació per a cada u d'ells de l'obtinguda segons el barem que consta en l'annex II, i amb expressió del lloc adjudicat.
  
En el cas que diversos aspirants al mateix lloc de treball tinguen igual puntuació, es donarà preferència al funcionari que haguera obtingut més puntuació en els mèrits específics, en relació amb el lloc de treball, sense perjuí dels drets de preferència legalment establits.
  
La comissió podrà declarar vacant el lloc de treball en el cas que els aspirants a este no aconseguiren la puntuació mínima exigida o en el cas que els mèrits específics al·legats no determinen la seua idoneïtat per al lloc.
  
La proposta d'adjudicació serà exposada al públic durant deu dies hàbils en el tauler d'anuncis del Registre General de la Universitat i en els registres auxiliars dels centres de Gestió de Campus, en el termini dels quals podran els interessats formular reclamacions.
  
Tanscorregut el referit termini, i resoltes les reclamacions presentades, la Comissió formularà proposta de relació definitiva d'adjudicació de llocs, remetent-la al Rector, per a la formulació de resolució, que es publicarà en el Diari Oficial de la Generalitat Valenciana, i en el tauler d'anuncis del Registre General de la Universitat i en els Registres Auxiliars dels Centres de Gestió de Campus.
  
8. Irrenunciabilitat dels destins
  
8.1. Els participants poden desistir de la sol·licitud dins del termini de presentació de sol·licituds. Després de transcorregut este termini no s'acceptarà cap desistiment i els participants quedaran vinculats al resultat del concurs.
  
8.2. Els destins adjudicats són irrenunciables, excepte que abans de finalitzar el termini de presa de possessió s'haguera obtingut un altre destí per convocatòria pública, i en este cas hauria de comunicar-se per escrit al gerent.
  
9. Presa de possessió
  
En la resolució administrativa resolutòria del concurs s'indicarà la data de presa de possessió, que no serà superior a 3 dies hàbils, si no implica canvi de residència, o d'1 mes si comporta el dit canvi o reingrés al servici actiu.
  
El termini de presa de possessió començarà a comptar a partir del dia següent al del cessament.
  
El còmput dels terminis que posseïsquen es considerarà de servici actiu a tots els efectes i s'iniciarà quan finalitzen els permisos o llicències que hagen sigut concedits als interessats, llevat que per causes justificades s'acorde la suspensió del gaudi dels mateixos.
  
10. Participació
  
La participació en el concurs implica l'acceptació de totes les bases.
  
11. Norma final
  
Contra la convocatòria, les seues bases i tots els actes administratius que es deriven d'esta, que esgoten la via administrativa, pot interposar-se recurs contenciós administratiu davant del tribunal d'allò Contenciós Administratiu d'Elx en el termini de dos mesos comptats a partir del dia següent de la seua publicació, de conformitat amb el que estabix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en l'article 6.4 de la Llei Orgànica 6/2001, de 21 de desembre d'Universitats i 46 de la Llei 29/1998, de 13 de juliol, Reguladora de la Jurisdicció Contenciós Administrativa, i potestativament podran interposar recurs de reposició en el termini d'un mes comptat a partir del dia següent al de la publicació de la present, davant del rector, de conformitat amb el que disposa l'article 116 de la Llei 30/1992, redactat conforme a la Llei 4/1999, de 13 de gener. Tot això sense perjuí que s'utilitze qualsevol altra via que es considere oportuna.
  
Davant de les actuacions del tribunal, podrà interposar-se recurs d'alçada previst en l'article 114 de la Llei 30/1992, redactat conforme a la Llei 4/1999, de 13 de gener, en el termini d'un mes comptat des de l'endemà al de les seues publicacions o notificacions. El recurs podrà interposar-se davant de l'òrgan que va dictar l'acte que s'impugna o davant del Rector com a òrgan competent per a resoldre-ho.
  
Tots els actes de notificació dels procediments que s'inicien com a conseqüència d'admetre els anteriors recursos, es faran, amb text íntegre, en els taulers d'anuncis oficials de la Universitat Miguel Hernández d'Elx, i amb ressenya indicativa en el Butlletí Oficial de la Província d'Alacant.
  
Elx, 28 de juny de 2005.- El rector: Jesús Rodríguez Marín.
  
Annex I
  
Requisits i característiques del lloc convocat.
  
Núm. de lloc: 55749
  
Denominació del lloc: tècnic d'administració
  
Sector: administració general
  
Grup: A. Nivell complement destí: 24
  
Nivell complement específic: E038
  
Destí: servicis generals, àrea administrativa
  
Nombre de llocs vacants: un
  
Requisit: ser funcionari de carrera del grup A
  
Mèrits preferents:
  
- Dret
  
- Experiència en elaboració, gestió i seguiment de pressupostos d'administracions públiques
  
- Experiència en les activitats econòmiques dins de l'administració pública
  
- Experiència en el control i fiscalització dels procediments i expedients de contingut econòmic i financer
  
Funcions bàsiques:
  
- L'adreça i organització del funcionament del Servici sota la dependència del responsable orgànic i funcional.
  
- Col·laborar en els projectes d'avaluació del seu servici.
  
- Utilitzar les aplicacions informàtiques per a l'acompliment de les seues tasques.
  
- L'adreça, supervisió i control del personal destinat al seu servici
  
- La cooperació amb l'equip rectoral de la Universitat, complint i fent complir les metes i objectius encomanats al servici que tinga el seu càrrec
  
- Gestionar el pressupost del seu servici
  
- La cooperació amb altres directors de servici i unitats de la Universitat
  
- Proporcionar informació i assessorament que servisquen de base a la presa de decisions
  
- Anàlisi, disseny i execució de projectes, accions o programes que faciliten o milloren l'eficàcia, la qualitat i la productivitat del servici.
  
- Planificació d'objectius, definint i programant les activitats necessàries per a l'execució adequada dels mateixos.
  
- Aplicar en l'àrea de la seua competència les directrius que en matèria de qualitat establisquen els òrgans de govern de la UMH.
  
- Participar en les reunions i esdeveniments a què haja d'assistir en funció de les seues competències.
  
- En general, qualsevol altres tasques afins a la categoria del lloc i semblants a les anteriorment descrites, que li siguen encomanades pels seus superiors jeràrquics i resulten necessàries per raons del servici.
  
Funcions específiques:
  
- Garantir el compliment dels principis de comptabilitat pressupostària, patrimonial i analítica, així com totes les disposicions que en matèria de gestió econòmica i financera siguen legalment exigibles a la UMH.
  
- Preparar, junt amb els servicis afectats per a la seua remissió als òrgans superiors de fiscalització dels comptes, dels documents i informes que legalment corresponguen.
  
- Col·laborar amb l'equip d'auditoria externa en quant facilite el desenrotllament del seu treball de camp.
  
- Elaborar els informes que li siguen sol·licitats pels òrgans competents.
  
- Coordinar la remissió de la justificació documental exigible legalment en virtut de conveni o acord, necessària per a la percepció de drets.
  
- Gestionar el pressupost de la unitat.
  
Annex II
  
Barem per al lloc 55038
  
La puntuació màxima a obtindre per tots els apartats serà de 27 punts, havent d'obtindre un mínim de 10 punts.
  
A) Antiguitat i grau. La puntuació màxima possible a obtindre en el present apartat serà d'11 punts.
  
1. Antiguitat, i fins a un màxim de 9 punts,
  
- Es valorarà 0,20 punts per cada mes complet de servicis en actiu en les distintes universitats de la Comunitat Valenciana.
  
- Es valorarà 0,10 punts per cada mes complet de servicis en actiu en qualsevol de les administracions públiques distinta a l'anterior.
  
A estos efectes també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'administració Pública.
  
2. Grau: el grau personal consolidat pels aspirants es valorarà en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
B) Formació. La puntuació màxima possible a obtindre en el present apartat serà de 6 punts.
  
1. Cursos de formació i perfeccionament: es valoraran els cursos de formació i perfeccionament de duració igual o superior a 15 hores, que tinguen relació amb el lloc de treball convocat, que hagen sigut cursats per l'interessat, i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 2 punts, i d'acord amb l'escala següent:
  
a) De 100 o més hores 1,00 punts.
  
b) De 75 a 99 hores 0,75 punts.
  
c) De 50 a 74 hores 0,50 punts.
  
d) De 25 a 49 hores 0,25 punts
  
e) De 15 a 24 hores 0,10 punts.
  
En cap cas es puntuaran en el present subapartat els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
2. Valencià: en este apartat es puntuaran, a criteri de la comissió de valoració, qualsevol altra formació degudament acreditada amb els certificats expedits per centres o organismes oficials, incloent qualsevol titulació acadèmica distinta de l'exigida, així com certificats de coneixements del valencià de la Junta Qualificadora, i altres com a cursos de doctorat o semblants, fins a un màxim, en conjunt, de 2 punts.
  
a) Coneixement oral 0,50 punts.
  
b) Grau elemental 1 punt.
  
c) Grau mitjà 1,25 punts.
  
d) Grau superior 1,50 punts.
  
3. Idiomes comunitaris: fins a un màxim de 2 punts, a raó de 0,40 punts per curs, o la seua equivalència si es tracta de cicles, corresponent al títol expedit per la Universitat o Escola Oficial d'Idiomes.
  
C) Mèrits específics. La puntuació màxima a obtindre per este apartat serà de 6 punts.
  
1. L'experiència en l'acompliment de llocs amb funcions iguals o semblants a les del lloc convocat, es valorarà a raó de 0,20 punts per mes complet de servicis.
  
2. L'experiència en l'acompliment de llocs amb nivells de responsabilitat iguals o superiors a les del lloc convocat, es valorarà a raó de 0,10 punts per mes complet de servicis.
  
D) Entrevista. La puntuació màxima a obtindre per este apartat serà de 4 punts.
  
L'entrevista versara sobre una memòria, que únicament han de presentar aquells candidats que figuren en la llista definitiva d'admesos. El contingut de la memòria serà determinat per la comissió de valoració, així com el termini per a la seua presentació.